Renato Sanches
Renato Júnior Luz Sanches, poznatiji kao Renato Sanches (Lisabon, 18. kolovoza 1997.) je portugalski nogometaš i reprezentativac koji igra kao vezni igrač za Paris Saint-Germain. Trenutno je na posudbi u Romi.

Svoju profesionalnu karijeru započeo je u Benfici, prvo u B momčadi, za koju debitira u listopadu 2014., a onda i u seniorskoj ekipi, za koju debitira deset mjeseci kasnije. U svojoj jedinoj sezoni u Benfici, osvojio je prvenstvo i liga kup. Tokom 2016. je dogovorio transfer u Bayern München u iznosu od €35,000,000, postavši tako najskuplji portugalski igrač koji je napustio domaću ligu. U Bayernu se nije dokazao, nakon čega je 2019. godine prešao u Lille. Od 2022. godine igra za Paris Saint-Germain.

Za reprezentaciju Portugala je nastupao na svim razinama, a za seniorsku ekipu debitirao je 2016. godine te je nastupio i na Euru 2016. godine, postavši tako, s 18 godina, najmlađi Portugalac s nastupom na nekom međunarodnom natjecanju.

Portugalski fudbaleri
Fudbaleri ili nogometaši Benfice
Fudbaleri ili nogometaši Bayern Münchena
Fudbaleri ili nogometaši Paris Saint-Germaina
Fudbaleri ili nogometaši Rome
Evropski prvaci u fudbalu